Document ID: /fineweb-2-swissfilter-quality_10-filterrobots/filtered/02678.jsonl.gz/19

"Mainile tale ar trebui sa protejeze, nu sa pedepseasca. Ridica mana impotriva bataii copiilor" este o campanie de eliminare a pedepselor corporale aplicate copiilor. S-a desfasurat in perioada 16 octombrie - 10 decembrie 2008.
Scopul campaniei a fost sensibilizarea si constientizarea opiniei publice si a specialistilor din sistemul de invatamant si din sistemul de protectie a copiilor in vederea eliminarii pedepsei corporale aplicate celor mici. Promovarea mesajului cheie al campaniei s-a facut prin traducerea, tiparirea si distribuirea afisului “Swing”, a brosurii “Abolirea pedepsei corporale aplicate copiilor” si a cartii postale “Swing".
In zadar am cautat pe internet o imagine a afisului promovat de aceasta campanie. Pur si simplu nu am gasit nimic. Asta ca sa se vada ce mediatizata a fost aceasta campanie.
De aceasta campanie am aflat la gradinita unde merge copilul meu. Pe usa este lipit un afis. Ne-au dat si noua o carte postala dedicata acestei campanii. Si atat.
Am gasit un alt ARTICOL care vorbeste despre o alta campanie cu aceeasi tema, din care redau un fragment:
" „În multe ţări europene, societatea tolerează şi chiar aprobă anumite forme curente de violenţă asupra copiilor, mai ales cele din familie. Totuşi, nici o tradiţie, religie, situaţie economică sau metodă «pedagogică» nu poate, niciodată, justifica lovirea, mutilarea, violarea, umilirea unui copil sau a oricărei alte forme care aduce atingere demnităţii lui“, explică reprezentanţii CE din România. Ţările membre UE vor fi nevoite să aibă o politică de parenting pozitiv, care se referă la comportamentul părinţilor în interesul copiilor. "
Avem Lege pentru protectia drepurilor copilului. Tine cineva cont de ea?
Legea nr. 272/2004
Art.4:
In sensul prezentei legi, termenii si expresiile de mai jos au urmatoarele semnificatii:
a) copil - persoana care nu a implinit varsta de 18 ani si nu a dobandit capacitatea deplina de exercitiu, in conditiile legii;
b) familie - parintii si copiii acestora;
c) familie extinsa - copilul, parintii si rudele acestuia pana la gradul IV inclusiv;
d) familie substitutiva - persoanele, altele decat cele care apartin familiei extinse, care, in conditiile legii, asigura cresterea si ingrijirea copilului;
e) planul individualizat de protectie - documentul prin care se realizeaza planificarea serviciilor, prestatiilor si a masurilor de protectie speciala a copilului, pe baza evaluarii psihosociale a acestuia si a familiei sale, in vederea integrarii copilului care a fost separat de familia sa intr-un mediu familial stabil permanent, in cel mai scurt timp posibil;
f) planul de servicii - documentul prin care se realizeaza planificarea acordarii serviciilor si a prestatiilor, pe baza evaluarii psihosociale a copilului si a familiei, in vederea prevenirii separarii copilului de familia sa;
g) reprezentant legal al copilului - parintele sau persoana desemnata potrivit legii sa exercite drepturile si sa indeplineasca obligatiile parintesti fata de copil;
h) A.N.P.D.C. - Autoritatea Nationala pentru Protectia Drepturilor Copilului;
i) C.P.C. - comisia pentru protectia copilului;
j) D.G.A.S.P.C. - directia generala de asistenta sociala si protectia copilului;
k) S.P.A.S. - serviciul public de asistenta sociala;
l) O.R.A. - Oficiul Roman pentru Adoptii.
Cititti AICI legea asta.
La articolul despre care aminteam mai sus, a fost dat urmatorul comentariu:
"Pikeah 02-Iun-2008 13:52Corectia copilului
Pai Scriptura spune ca nebunia se dezlipeste de copil cu nuiaua Proverbe 22:15 '' Nebunia este lipită de inima copilului, dar nuiaua certării o va dezlipi de el.'' si in Proverbe 23:13,14 scrie: " Nu cruţa copilul de mustrare, căci dacă-l vei lovi cu nuiaua, nu va muri. Lovindu-l cu nuiaua, îi scoţi sufletul din locuinţa morţilor." iar in alta parte ca poti sa-i tragi la fund cateva dar sa nu doresti sa-l omori. Nu stiu cum va arata lumea asta daca niciun copil nu ar mai primi o palma la fund. "
Pai Scriptura spune ca nebunia se dezlipeste de copil cu nuiaua Proverbe 22:15 '' Nebunia este lipită de inima copilului, dar nuiaua certării o va dezlipi de el.'' si in Proverbe 23:13,14 scrie: " Nu cruţa copilul de mustrare, căci dacă-l vei lovi cu nuiaua, nu va muri. Lovindu-l cu nuiaua, îi scoţi sufletul din locuinţa morţilor." iar in alta parte ca poti sa-i tragi la fund cateva dar sa nu doresti sa-l omori. Nu stiu cum va arata lumea asta daca niciun copil nu ar mai primi o palma la fund. "
Dupa cum se observa, sunt oameni care inca mai cred ca bataia e rupta din rai sa ca unde da mama/tata, creste. Nu pot sa spun decat ca acest fel de a gandi este total depasit si ca, daca avem pretentia ca suntem oameni si nu animale, ar fi cazul sa facem ceva schimbari radicale in modul de gandire si viata.
Ce grozavi si ce puternici suntem noi, adultii, care ridicam mana atat de usor asupra unui copil fara nici o sansa de aparare in fata noastra. Suntem niste mici Dumnezei care avem drept de viata si de moarte asupra pruncilor nostrii (pe ideea:"eu te-am facut, eu te omor!"), care se presupune ca sunt "fructul dragostei".
Sunt degustata si profund deceptionata de astfel de "oameni".